als_Latn bos_Latn ron_Latn
SPANJOLLET DUAN ANJEZA SHAHININ
E Shtune, 01 Shtator 2007
Pasi ka perfunduar dy vitet e studimeve ne Austri, ajo eshte kthyer ne Shqiperi me objektiva te qarta sa i takojne aspektit profesional. Me nje album drejt finalizimit dhe nje kenge per tek Kenga Magjike, Anjeza Shahini ka vendosur te rikthehet fuqishem pas nje mungese dyvjecare ne skenat shqiptare. Ne kete interviste, 20-vjecarja Shahini rrefen edhe per kontaktin me nje producent spanjoll gjate pjesemarrjes ne Eurovizion, i cili i ka pergatitur nje kenge per qejf, ashtu sic thote edhe titulli, Just for fun.
Ermira Isufaj
Pas perfundimit te studimeve dyvjecare ne Austri, tashme prej tre muajsh gjendeni ne Tirane. Mund ta konsiderojme kete si nje rikthim ne Shqiperi, apo qendrim te perkohshem per pushime verore?
Eshte e vertete qe kam thuajse tre muaj qe kam ardhur nga Austria dhe po qendroj ketu ne Tirane. Ne Austri mora nje eksperience dyvjecare per muziken pop ne universitetin shteteror te Vjenes. Shkolla ne Perendim ishte nje zgjedhje e imja, pasi perfundova gjimnazin e pergjithshem ketu ne kryeqytet. Dhe e ndjeja te domosdoshme nje studim dyvjecar, per te qene me e kompletuar, pasi realisht une nuk kisha mbaruar ndonje shkolle muzike apo Liceun Artistik. Tashme e perfundova edhe shkollen atje dhe kontraten dyvjecare me producentet austriake. Synimi im eshte qe te qendroj ketu ne Shqiperi dhe te nis aktivitetet muzikore si cdo kengetar tjeter. Vetem ne momentin qe do te vendos te bej nje fakultet, akoma jam e mendimit qe do studioj serish jashte. Sigurisht qe jetesa jashte nuk eshte dicka e lehte, nje largim nga publiku ka pasojat e veta. Por, pavaresisht te gjithave, jam ketu per te rinisur ate aktivitet qe filloi para kater vitesh.
Nese vendos te largohesh nga Shqiperia, publiku ndonjehere tenton edhe te te harroje. Ju vete e keni pasur kete frike?
Per te qene e sinqerte, jo. Publiku yne eshte shume inteligjent dhe ne rastin tim, une isha shprehur qe nuk do te largohesha pergjithmone, por do te isha perhere pjese e artit, e muzikes shqiptare. Fakti qe kur isha ne Austri merrja shume telefonata nga njerez te ndryshem qe kerkonin te me shihnin, edhe tani qe erdha ne Shqiperi publiku ka deshire te me shohe. Pra, gjithe keto mendoj se tregojne etje per te me pare serish e jo harrese. Nuk besoj se publiku shqiptar i harron ato figura qe i ka respektuar gjithmone, kjo nuk ka ndodhur as me mua, as me kolege te tjere qe ndoshta edhe nuk jane kthyer me.
Cfare ke mesuar nga shkollimi ne Austri?
Kam mesuar nje metode te re te te dhenit kanto. Jo ate klasike, por edhe ne pop rrock apo jazz. Nuk pretendoj qe te kem marre gjithcka, por vetem nje fije te asaj se cka mesojne studentet atje ne konservatorin e muzikes. Kam mesuar teknika te mira te kantos dhe kjo me ka vlejtur per te qene edhe me e kompletuar ne muziken qe une kendoj.
Me cfare do te merreni konkretisht keto kohe qe jeni ne Tirane?
Planet kryesore jane albumi i ri dhe pergatitja e nje videoklipi. Do jem pjesemarrese ne festivalin 100 kenget e shekullit, gjithashtu do te marr pjese edhe per here te pare tek Kenga magjike. Fakti qe po punoj tani per keto projekte, nuk eshte vetem ceshtje mundesish, por edhe deshire e imja per te sjelle dicka kualitative.
Videoklipi yt i vetem ka qene ne nje bashkepunim me Marigonen. Mendon se ka ardhur koha qe te nxjerresh nje produkt teresisht tendin, ku te jesh vetem ti ne fokusin kryesor?
Videoklipin e kam pare gjithmone si nje pjese promovimi e asaj se cka une dua te prezantoj, nje kenge te re p.sh. Kesisoj ka qene zgjedhja ime qe kam nxjerre vetem nje te tille. Nuk do te perqafoja as tendencen e kolegeve te mi per te nxjerre sa me shume klipe, albume e kenge te reja. Tek e fundit, ato jane thjesht shpenzime financiare dhe harxhim kohe, sepse fitim pa diskutim qe nuk jane. Une dua te bej art, muzike te mire, qe publiku ta pelqeje. Nuk me pelqen qe te shfaqem vetem, sepse kam kohe pa dale.
Ju vete keni deklaruar bashkepunimin me producente austriake per realizimin e nje albumi muzikor. Si te kane ecur punet me te?
E verteta eshte qe per dy vjet qe qendrova ne Austri, punova me producente per te bere nje album. Por situata erdhi e tille, qe albumi nuk erdhi dot ne Shqiperi, as ne tregun nderkombetar. Kjo erdhi per faktin se pati nje mosperputhje te ligjeve shqiptare me ato te huaja. Dihet tashme si funksionojne gjerat ketu tek ne dhe kjo i shtyu edhe producentet austriake qe te terhiqeshin per shkak te ligjeve, te mosperputhjes financiare e te funksionimit te keq te tregut muzikor. E gjithe kjo situate me ka bere mua qe te stepem per te realizuar nje album te ri. Vertet punen e kam nisur, por albumi do te dale vetem atehere kur ligjet per te drejtat e autorit te kene ndryshuar.
Ke shfrytezuar ndonje kontakt qe pate ne Eurovizon per bashkepunime muzikore?
Ka pak kohe qe me ka ardhur nje e-mail nga nje kompozitor spanjoll, te cilin e kam takuar ne Eurovizion. Ai me ka folur qe ne jemi takuar, ndonese une nuk e mbaja mend ekzakt. Nga kjo njohje ai ka punuar ne Spanje per realizimin e nje kenge enkas per mua. Kenga ishte e gjitha e perfunduar, me muzike, tekst e orkestrim. Ata, ne fakt, deshironin qe une te prezantohesha ne festivale me te. Me pas rame dakord qe ajo te mbetej ne kuadrin e nje kenge te re timen. Hera e pare qe e kam kenduar, ka qene ne nje koncert te para pak diteve ne Shengjin, kjo pasi e regjistrova ne studion e profesor Edmond Zhulalit. Sigurisht qe do te gjej menyren qe ta promovoj, sepse eshte nje kenge vertet e bukur, e tera e stilit spanjoll dhe krejt ndryshe nga ajo cka kam kenduar une ne keto vite. Titulli eshte Just for fun, sepse realisht ajo eshte nje kenge e kenduar per qejf.
Je njohur per nje ze shume te mire, nese krahasohesh me koleget e brezit tend. E ke te veshtire te gjesh kengen qe i pershtatet timbrit tend, apo preferon me mire nje muzike komerciale qe shet?
E verteta eshte qe ne kemi kompozitore shume te mire. Pjesa derrmuese e tyre e kane njohur vokalin tim dhe kane gjetur nje pershtatje te mire me te. Nderkohe qe ndodh ajo, perplasja me anen komerciale, qe na ka detyruar te gjitheve te ndryshojme stilin e te kenduarit. Vazhdojme te jem tek ideja, se eshte bukur te pershtatesh nje muzike me nje ze te mire, por qe eshte edhe komerciale, pse jo. Sepse ne gjithmone komercialen e shohim ne aspektin negativ, por komercialja eshte me ate qe kenga eshte e bukur, pelqehet e blihet.
Me ardhjen tende ketu, kam degjuar qe jeni ftuar ne disa vende per te kenduar. Cfare ndjen kur kendon ne nje disko verore?
Mundesia e vetme qe kane kengetaret ketu ne muajt e veres, eshte qe te kendojne ne pub-e te ndryshem apo ne disko verore, nga ku marrin ftesat. Asnjehere nuk me ka pelqyer ideja e te kenduarit me playback, ndersa publiku ne piste kercen i emocionuar. E kam provuar dhe nuk me ka lene shije te mire, ndaj do isha me dakord qe te kendoja ne nje pub me muzike live, ku gjithcka eshte origjinale.
Vazhdon te ruash ende miqesi me koleget e vjeter, Klajdin dhe Roselen?
Le te them se qendrimi per dy vjet ne Austri me ka shkeputur paksa edhe nga miqte e vjeter. Marredhenia jone ishte me e larget, vetem me e-maile apo mesazhe ne telefon. Secili prej nesh ka marre drejtimin e vet dhe do isha e kenaqur qe ecuria e sukseset e tyre te ishin edhe me te medha, sepse edhe une ndihem krenare per ta, per miqte e mi te vjeter.
Prej kater javesh ke qene pjese edhe e emisionit veror Anija e artisteve. Si u gjete ne kete format televiziv dhe si u pershtate me artistet e tjere pjesemarres?
Ftesa me erdhi nga regjisori Arben Milo dhe skenaristja e producentja Edlira Kodheli. Qe ne momentin e pare qe me tregun projektin, me intrigoi. Ideja e te vizituarit bregdetin shqiptar ishte vertet e bukur. Te gjithe ne ishim ata, eksploratoret e thjeshte, qe ne cdo vend ku ndalnin, jepnin edhe koncerte. I kam njohur te gjithe artistet me nga afer, kemi kaluar edhe ne situata te kendshme, grindje, acarime e falje qe jane me se te lejueshme ne ate bashkejetese ne anije. Kam nisur nje miqesi shume te mire me Rezarta Shkurten, edhe tani qe aventura mbaroi, ne te dyja po shkojme shume mire si mike te reja.
Njiheni si tip goxha i shoqerueshem, e vertete?
Kam shume miq te vecante. Jane njerez me te cilet mbaj marredhenie shume te mira, aq sa ndodh qe nuk rri dot pa ta. Koha ime e lire i dedikohet shoqerise dhe te dyja palet mundohemi te plotesojme ne menyre reciproke deshirat e njeri-tjetrit.
Konsuamuam shume detaje per aspektin profesional, por ende nuk kemi prekur pjesen e jetes private. Vazhdoni te jeni e lire
Une gjithmone kam qene e lire ne aspektin dashuror. Me shume skam cfare them.
Po meshkujt austriake si te jane dukur?
Pak te shpelare (qesh). Gjithsesi, mentaliteti i te rinjve perendimore eshte shume ndryshe nga ky yni. Edhe per aq kohe sa qendrova atje, munda te krijoja miqesite e mia dhe kontaktet e mia shoqerore.
Nga korrieri.com
lus_Latn als_Latn als_Latn kab_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn